αρχοντος μενεστρατου μηνος αμαλιου απεδοτο γενναιος θαρσυα συνευδοκεουσας και τας θυγατερος αυτου αγησαρετας τωι απολλωνι τωι πυθιωι σωμα ανδρειον ωι ονομα αρτεμων το γενος γαλαταν τιμας αργυριου μναν τεσσαρων και ταν τιμαν εχει πασαν καθως επιστευσε αρτεμων τωι θεωι ταν ωναν εφ ωιτε ελευθερος ειμεν και ανεφαπτος τομ παντα χρονον ποιεων ο κα θελη και αποτρεχων οις κα θελη. βεβαιωτηρ κατα τον νομον τας πολιος αντιχαρης αζαρατ[ο]υ δελφος. ει δε τις κα εναπτηται αρτεμωνος επι καταδουλισμωι βεβαιον παρεχοντων τωι θεωι ταν ωναν ο τε αποδομενος γενναιος και ο βεβαιωτηρ αντιχαρης κατα τον νομον. ομοιως δε και οι παρατυγχανοντες κυριοι εοντων συλεοντες αρτεμωνα ως ελευθερον εοντα αζαμιοι εοντες και ανυποδικοι πασας δικας και ζαμιας. μαρτυρες ο ιερευς του απολλωνος αμυντας και οι αρχοντες μνασιθεος θευξενος αγιων και ιδιωται χαριξενος αλεξωνος δαμων δαμοκρατεος αλεξων χαριξενου νικομαχος γενναιος ηρακωνος καλλιγε[νη]ς κλευδαμου αγαθοκλης αντιχαρεος τιμοκρι[τος].
Phokis — Delphi — 170-157/156 BC
 170-157/156 BC